CELEX: 62020TN0148
Language: da
Date: 2020-03-09 00:00:00
Title: Sag T-148/20: Sag anlagt den 9. marts 2020 — FC mod EASO

25.5.2020   
            
            
               DA
            
            
               Den Europæiske Unions Tidende
            
            
               C 175/29
            
         
      Sag anlagt den 9. marts 2020 — FC mod EASO
      (Sag T-148/20)
      (2020/C 175/40)
      Processprog: græsk
      
         Parter
      
      
         Sagsøger: FC (ved dikigoros, V. Christianos)
      
         Sagsøgt: Det Europæiske Asylstøttekontor (EASO)
      
         Sagsøgerens påstande
      
      Sagsøgeren har for Retten nedlagt følgende påstande:
      
                  —
               
               
                  EASO’s afgørelse nr. EASO/ED/2019/509 af 18. december 2019, hvorved sagsøgerens klage af 5. september 2019 i henhold til artikel 90, stk. 2, i vedtægten for tjenestemænd i Den Europæiske Union (herefter »vedtægten«) blev afvist, annulleres.
               
            
                  —
               
               
                  EASO’s afgørelse af 7. juni 2019 om at afvise sagsøgerens tilbagekaldelse af 23. maj 2019 af sin afskedsbegæring af 1. marts 2019 annulleres.
               
            
                  —
               
               
                  EASO tilpligtes at betale sagsøgeren en godtgørelse forhøjet med renter svarende til den løn, som hun ville have modtaget, hvis hun var blevet i sin stilling ved EASO, eller alternativt indtil ophøret af hendes kontrakt med EASO eller indtil hun finder en anden stilling med en tilsvarende løn på 7 534,03 EUR pr. måned (indtil den 15.7.2019) og på 7 777,25 EUR pr. måned (fra den 16.7.2019).
               
            
                  —
               
               
                  EASO tilpligtes at betale sagsøgeren en erstatning på 250 000 EUR for den ikke-økonomiske skade og den skade på hendes helbred, som hun har lidt indtil nu.
               
            
                  —
               
               
                  EASO tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      
                  1.
               
               
                  Den anfægtede afgørelse EASO/ED/2019/509 er for så vidt angår første anbringende behæftet med følgende mangler:
                  
                              —
                           
                           
                              Tilsidesættelse af sagsøgerens ret til god forvaltning (artikel 41 i Den Europæiske Unions charter om grundlæggende rettigheder, herefter »chartret«), som fastlagt ved princippet om upartiskhed, omsorgspligten og princippet om objektivitet samt formodningen om hendes uskyld (første anbringende, første led).
                           
                        
                              —
                           
                           
                              Tilsidesættelse af sagsøgerens ret til, at administrationen tager hensyn til hendes interesser, således som det følger af retten til god forvaltning (chartrets artikel 41) og retten til bistand (vedtægtens artikel 24) (første anbringende, andet led).
                           
                        
                              —
                           
                           
                              EASO’s ovennævnte ulovlige praksis og undladelse er behæftet med et åbenbart urigtigt skøn, en retsvildfarelsen og manglende begrundelse (første anbringende, tredje led).
                           
                        
            
                  2.
               
               
                  Den anfægtede afgørelse EASO/ED/2019/509 er for så vidt angår andet anbringende behæftet med følgende mangler:
                  
                              —
                           
                           
                              Åbenbart urigtigt skøn, retsvildfarelse og manglende begrundelse, navnlig for så vidt angår indgivelsen af afskedsbegæring i henhold til artikel 47, litra b), ii), i ansættelsesvilkårene for øvrige ansatte, og muligheden for at tilbagekalde denne (andet anbringende, første led).
                           
                        
                              —
                           
                           
                              Tilsidesættelse af sagsøgerens ret til god forvaltning (chartrets artikel 41) og ret til bistand (vedtægtens artikel 24, analogt) som fastlagt ved hendes ret til, at administrationen tager hensyn til hendes interesser (andet anbringende, andet led).